經數: 一七○九

經名: 仁王護國般若波羅蜜多經疏卷中一

頁數: 四六一

上              欄

言亦空者. 豈唯業果無自性空. 卽彼所依根

本無明無自性故而亦空矣. 從此第二明聖

境智. 於中分三. 且初第一明變易空

經聖位諸地無漏生滅於三界中餘無明習變

易果報亦復皆空   解曰. 言聖位者此明得

人非凡得也. 言諸地者依舊經云. 三地九生

滅. 言三地者八九十地. 地地皆有始住終生

九生滅也. 又四卷楞伽云. 菩薩摩訶薩得無

生法忍住第八地. 轉捨心等得意生身. 又第

四云. 大慧聲聞□支佛未證法無我. 未得1離

不思議變易生故. 又夫人經云. 一者阿羅漢

二者獨覺三者已得自在菩薩受變易身. 言

自在者卽是八地於相及2土得自在也. 又楞

伽第三云. 有三種意生身. 所謂三昧樂正受

意生身. 覺法自性性意生身. 種類俱生無行

作意生身. 屬十地者. 初至七地得初身矣. 其

第八地得第二身. 九至十地得第三也. 由此

言者. 直往菩薩三文皆同. 聲聞獨覺兩經皆

說. 二乘無學□心向3地前亦得受變易身肉

諸菩薩4發地者矣. 言無漏者此明因也. 漏謂

煩惱起過無窮. 此智無彼故云無漏. 言生滅

者. 雖根本智自體生滅. 證不生故非變易因.

此唯5後得緣生滅法6有分別故. 爲變易因

故. 唯識云. 謂諸無漏有分別業7爲此因故. 於

三界中餘無明習者此爲緣也. 障有二種. 得

變易者8無煩惱故9唯所知障. 是三界中煩

惱之餘故. 所知障卽無10明. 夫人經云無明住

地. 慈11恩譯云. 無明習地從無始來由無明故

數熏習也. 唯識第八云. 由所知障緣助勢力

中              欄

故爲緣也. 無漏爲因所知障爲緣故感殊勝

細異熟果. 言變易者此列名也. 變是12改義易

是轉義. 改轉身命名變易也. 此有三名. 唯識

論云. 由悲願力改轉身命無定齊限故名變

易. 或名意成身. 由悲願力意願成故. 13亦名

變化身. 由無漏力轉令異本如變化故. 言果

報者. 謂諸菩薩依欲色身隨諸界地令彼改

轉. 細妙光潔異熟無記五蘊性故. 唯自類身

及14復勝位菩薩等境非劣境故. 15故何用資

感有漏果. 爲自證菩提利樂他故. 謂菩薩等

已永斷伏煩惱障故無容復受. 當分段身恐

廢長時修菩薩行. 遂以無漏勝定願力如延

壽法資現身因令彼長時與果不絶. 數數如

是定願力助乃至證得無上菩提. 彼復何須

所知障助. 旣未圓證無相大悲. 不16執菩提有

情實有. 無由發起猛利悲願. 又所知障障大

菩提. 爲永斷除留身住故. 又楞伽云. 隨所憶

念本願境界. 爲成17熟衆生得自覺聖智. 由如

是等故資感也. 以此而論. 變易生死性是有

漏18異熟果攝. 於無漏業是增上果. 若有聖敎

說爲無漏出三界者. 隨助因說. 如佛地說. 有

妙淨土出過三界. 十地菩薩當生其中. 准此

悉矣. 亦復皆空者. 豈19准分段無自性空. 此

無自性亦復空故. 從此第二明等覺空

經等覺菩薩得金剛定二死因果空一切智亦

空   解曰. 等覺菩薩者於十地後等覺位也.

得金剛定者最後勝定也. 二死因果空者. 謂

此菩薩由有所治分段變易二種生死微細障

也. 如何此位有分段耶. 由煩惱種. 是彼因故.

下              欄

又由無漏延分段蘊爲變易故. 又本無明從

本向末. 是彼因故. 一切智者能斷智也. 彼能

所斷皆無自性故云亦空. 從此第三明果德

空

經佛無上覺種智圓滿擇非擇滅眞淨法界性

相平等應用亦空   解曰. 佛20上覺者梵云

佛21陀. 義如上也. 勝無與等云無上覺. 此總

標也. 種智圓滿者. 種卽事智智謂理智. 智德

圓矣. 擇非擇滅者謂卽擇滅非擇滅也. 擇卽

淨慧斷惑顯如名爲擇滅. 緣Ｃ顯如不由擇

力名非擇滅. 解脫圓故.  眞淨法界者. 眞謂眞

如淸淨法界. 法身圓故. 性相平等者. 性謂眞

如相謂智等. 悉皆圓極卽平等也. 言應用者.

大悲感赴應化之身用而常寂. 應化圓故. 如

來所有□沙功德三身三德亦皆空故. 從此

第三明說聽空. 於中分二. 且初第一明說聽

空

經善男子若有修習般若波羅22蜜多說者聽

者譬如幻士無說無聽法同法性猶如虛空

解曰. 若有修習般若等者. 謂若說聽23亡說

聽相. 譬如等者擧喩明也. 兩句喩人兩句喩

法. 譬如幻士者. 幻化之士或如木人. 彼雖轉

動無主宰24故. 觀身如幻. 雖有說聽25亡說聽

相. 不分別故. 法同法性猶如虛空者. 上言法

者所有悟解理事之法. 同法性者卽眞如也.

於所悟解熾然修行. 了相卽性如虛空故. 從

此第26二結27人法空

經一切法皆如也   解曰. 若有分別見人法

異住. 無分別一切皆如. 大文第三總結護果

經數: 一七○九

經名: 仁王護國般若波羅蜜多經疏卷中一

頁數: 四六二

上              欄

經大王菩薩摩訶薩佛果爲若此   解曰.

如上所明總別問答廣辨修行無分別相. 護

佛果者爲若此也. 總是第二別問答竟1也. 大

文第三直問直答. 於中分三. 初如來發問. 次

波斯匿王答. 後如來印結. 且初第一如來發

問

經爾時世尊告波斯2匿言汝以何相而觀如

來   解曰. 前明般若果德已彰. 此問如來卽

相觀性. 又彼時衆雖聞勝空未解3亡相. 故佛

興問令正觀矣. 爾時等者文如前解. 汝以何

相者. 以有爲相以無爲相而觀如來. 從此第

二波斯匿王答. 於中分三. 一直明實相. 二約

法別明. 三結觀如來. 且初第一直明實相

經波斯匿王言觀身實相觀佛亦然   解曰. 世

尊先告問觀如來. 波斯*匿答觀身實相問答

不同者有四義故. 一令觀者悟因知果. 觀自

實相與如來同. 法身一故. 二令觀者悟果知

因. 如來法身與己同體. 但證4理圓卽成佛

故. 三令觀者悟因果同. 於自身處具有如來

□沙功德. 應至心故. 四令觀者悟因果同. 所

修二利皆不住相. 卽證平等實相法故. 具斯

衆義故擧自身. 言實相者眞實無相名爲實

相. 言觀佛者佛有三身. 一觀化身權應示現.

二觀報身眞常五蘊. 三觀法身二空所顯. 眞

常法身今此所觀. 化卽法故. 然此下文與涅

槃經金剛身品及梵行品*念佛之文. 無量義

經歎佛法身. 維摩經中阿褒佛品. 無垢稱經

觀如來品. 與此經文同小異耳. 5言亦然者觀

自實相同佛法身云亦然矣   從此第二約法

中              欄

別明. 於中總有六十五句類分爲五. 初約色

心文有八對. 二約事相文有八對. 三約垢淨

文有六對. 四約知見文有十對. 五約廢詮文

有兩對. 總別不同. 三十三對. 最初第一約色

相明. 於中八對. 且初第一三際俱無

經無前際無後際無中際   解曰. 所言際者

是際畔義. 謂有爲法墮三世故. 三世有二. 流

轉三世已往稱前如前日等. 未至稱後如後

日等. 法行三世未至稱前如言前路. 已往稱

後如言過後. 色心之法相自遷流遂成三世.

6無爲實相無前後中故云無際. 從此第二三

際卽離

經不住三際不離三際   解曰. 前說無爲體

無三際. 此說無爲不住三際. 雖無爲法有自

相住. 不同此中有住不住故爲異也. 謂由實

相性自空寂. 不可說言住此住彼. 故云不住.

遍一切法不可言離. 體非住離得說住離. 若

定住離卽不俱也. 自下諸文准此應悉. 從此

第三五蘊卽離

經不住五蘊不離五蘊   解曰. 五蘊色心積

聚7爲義. 實相非聚故言不8住. 遍色心故云

不離. 從此第四四大卽離

經不住四大不離四大   解曰. 言四大者地

水火風. 謂堅濕等至下當悉. 起必俱有. 無色

處無. 實相非彼故云不住. 體遍四大故云不

離. 從此第五六處卽離

經不住六處不離六處   解曰. 言六處者眼

耳鼻舌身意處也. 前五是色. 如俱舍論. 身根

九事. 十事餘根. 第六意處是心法也. 皆心心

下              欄

所生門處故. 實相非彼故云不住. 體遍六處

故云不離. 從此第六三對合明

經不住三界不離三界不住方不離方明無明

等   解曰. 第六對者三界卽離. 實相體非生

死業果不住三界. 9體遍於彼故云不離. 第七

對者十方卽離. 所言方者依色而立. 日出爲

東日入爲西. 亭午爲南夜半爲北. 方之隅角

名爲四維. 觀待上下爲十方故. 又一塵上皆

有方. 10今此言住離義有二解. 一遣相門. 無

處可住云不住方. 無處可遠云不離方. 二顯

德門. 實相超有云不住方. 用遍法界云不離

方. 第八對者明闇卽離. 明無明者義有二解.

一依色11辨. 晝夜異故. 又體有光體無光者.

明闇異故. 實相12非明13闇故. 二依心*辯. 無

漏淨慧名之爲明. 有漏迷闇名曰無明. 實相

非心非明闇故. 所言等者. 非住離也. 從此第

二約事相明文有八對. 於中分二. 初之四對

雙非以明

經非一非異14非此非彼非淨非穢非有爲非

無爲   解曰. 初一異對. 言一異者義有二解.

一離相門. 不被有拘故云非一. 體遍有無故

云非異. 二顯德門. 體具萬德故云非一萬德

皆如故云非異. 由此故云非一非異. 二此彼

對. 言此彼者. 此謂生死彼謂涅槃. 生死涅槃

迷悟對待. 離言絶待本來平等. 何等彼哉. 又

15此物依色處說如. 非卽離非此彼16故. 三淨

穢對. 言淨穢者義有二釋. 一依色*辯. 一切

聖衆所居淨土. 一切凡愚17所居穢土. 又聖與

凡各多淨穢. 實相非色故非淨穢. 二依心

經數: 一七○九

經名: 仁王護國般若波羅蜜多經疏卷中一

頁數: 四六三

上              欄

*辯. 諸無漏慧名之爲淨. 客塵煩惱名之爲

穢. 實相非心故非淨穢. 由此故云非淨非穢.

四爲無爲對. 非有爲者. 諸有爲法念念遷流.

實相空寂故非有爲. 非無爲者. 然其實相卽

眞無爲. 爲遮定執故云非也. 從此第二後之

四對雙無以明

經無自相無他相無名無相無强無弱無示無

說   解曰. 一無自他對. 言自他者依色心

1立. 互相形待對他說自. 對自說他. 實相絶

待無自他故. 二2無名相對. 言名相者. 名謂

能詮相謂所詮. 通有無也. 實相非彼無名相

故. 三無强弱對. 言强弱者謂色力等依觀待

說. 實相非彼無强弱故. 四無示說對. 言示說

者有相故可顯示. 有名故可演說. 此無相故

不可示. 無名故不可說也. 從此第三約垢淨

明文有六對

經非施非3□非戒非犯非忍非□非進非怠

非定非亂非智非愚  解曰. 然六度行對六

弊垢. 觀待善惡有施*□等. 實相絶待. 非彼

等故. 從此第四約知見明文有十對. 於中分

二. 且初六對約相以明

經非來非去非入非出非福田非不福田非相

非無相非取非捨非大非小   解曰. 一來去

對. 諸有動法有來有去. 實相不動無來去故.

二入出對. 迷入生死悟出生死故有入出. 又

往來法有其4入出. 實相寂然非入出故. 三福

田非福田對. 所言田者如婆沙論有其四種.

趣苦恩德生長福義. 實相非有故非福田. 實

相非無非不福田. 又性空故而非福田. 具衆

中              欄

德故非不福田. 四非相無相對. 實相常寂故

非有相. 妙用隨緣故非無相. 五非取捨對. 有

爲之法可取可捨. 實相無爲非取捨故. 六非

大小對. 有形質法可定大小. 此無形質非大

小故. 從此第二後有四對. 約境以明

經非見非聞非覺非知   解曰. 實相非色故

非見. 非聲故非聞. 非香味觸故非覺. 非法塵

故非知. 從此第五文有兩對. 約廢詮明

經心行處滅言語道斷同眞際等法性   解

曰. 心行處滅者心緣慮息也. 言語道斷者言

說不及也. 同眞際等法性者. 謂波斯匿王觀

身實相. 體同眞際量等法性. 然諸有情無始

時來爲我法倒. 熏習力故自他差別. 由業力

故所感身形六趣差異. 論其實相皆同眞際

等法性矣. 從此第三結觀如來

經我以相而觀如來   解曰. 波斯匿王言. 我

以上5來所說之相觀如來也. 上直答竟. 從此

第三如來6卽結. 於中分二. 且初第一印述所

說

經佛言善男子如汝所說諸佛如來力無畏等

□沙功德諸不共法悉皆如是   解曰. 善男

子實如汝說不唯實相. 而實諸佛證智平等

所有十力四無畏等□沙功德諸不共法悉如

汝說皆如是也. 從此第二*辯觀正邪

經修般若波羅蜜多者應如是觀若他觀者名

爲邪觀   解曰. 修般若者應如是7觀. 言他觀

者. 但於上文隨偏取一. 卽非正觀盡名爲他.

卽邪觀也. 大文第三聞法獲益

經說是法時無量大衆得法眼淨   解曰. 謂

下              欄

佛答王說護佛果. 無8量大衆得法眼淨. 法眼

9淨者無漏慧也. 若證我空謂卽初果. 證法空

者卽初地矣

菩薩行品第三

將釋此品文10文爲三. 初*辯來意. 謂前品初

所申二11問先陳果德. 前品已明. 次*辯勝因.

具彰於此. 令修行者觀果修因欣仰進修有

此品矣. 次釋品名. 言菩薩者如序品明. 所言

行者起悲智也. 修二利12行無住道故. 舊云敎

化約利他門. 得同體悲利他卽自亦不違也.

品第三者無勞釋矣. 從此第三分文解釋. 於

中分三. 第一波斯匿王問. 第二如來正答.

第三聞法獲益. 且初第一波斯匿王問. 其義

者何

經爾時波斯匿王白佛言世尊護十地行菩薩

摩訶薩13應云何修行云何化衆生復以何相

而住觀察   解曰. 護十地行者牒先問也. 菩

薩摩訶薩者彰能護人. 未修已修14俱標問故.

應云何下正申三問. 意問. 發趣修大乘者云

何修行. 若修行者云何化利. 15若修若化如何

觀察卽得離障至果德圓. 正爲希心無上果

德. 從初至末種不斷故興此三問不增減故.

然此三問卽是發心心菩提者三種妙觀. 厭

離有爲欣16心菩提悲愍有情. 三種之心生起

次第斷修化利未爲初故. 又亦得名三聚淨

戒. 攝善法戒. 攝衆生戒. 攝律儀戒. 治斷次第

修行化利遠離諸障順三問故. 卽智恩斷三

德之因. 如次能得報化法身究竟果故. 從此

第二明佛別答大分爲三. 一明答修行. 二明

經數: 一七○九

經名: 仁王護國般若波羅蜜多經疏卷中一

頁數: 四六四

上              欄

答化生. 三明答觀察. 就初修行文分爲二. 初

略明五忍. 後廣明五忍. 初略明中文復分三.

且初第一總標五忍

經佛1言大王諸菩薩摩訶薩依五忍法以爲

修行  解曰. 此總標也. 從此第二別列五忍

經所謂伏忍信忍順忍無生忍皆上中下於寂

滅忍而有上下   解曰. 所言忍者. 忍謂忍可

印許之義. 以慧爲體. 相應助伴具五蘊性. 言

伏2忍者謂折伏也. 於三賢位未親證理. 依勝

解力所修3正觀福智二門自他二利皆未亡

相. 分別二障不起現行. 二取隨眠伏而未斷

故名伏忍. 卽忍之忍. 忍有彼伏. 三釋得名. 卽

起信中相似覺也. 言信忍者. 信謂證信. 初二

三地名爲信忍. 順謂順向. 順向無生. 四五六

地名爲順忍. 無生目如. 七八九地慧常照理

名無生忍. 寂滅卽如. 十地佛地照寂寂照名

寂滅忍. 皆通持業依主二釋. 大果4難感故經

五忍. 萬行難備漸次而修. 從因至果爲十四

忍. 然此五忍經論有異. 如本業瓔珞經略爲

六性. 一習種性卽十住故. 二性種性卽十行

故. 三道種性卽5十□向故. 四聖種性卽十地

故. 五等覺性金剛心故. 六妙覺性如來地故.

亦名六慧. 聞慧思慧修慧無相慧照寂慧寂

照慧如次六性. 於彼六生具明四十二賢聖.

故雖此五忍與彼六性列數不同. 合彼後二

爲寂滅忍. 卽與此經義不違也. 又瑜伽四十

七說十三住. 第一種性住. 卽本性住種性. 未

入僧祇. 卽同此經十善位也. 彼云. 謂諸菩薩

性自仁賢性自成就菩薩功德. 菩薩所*應衆

中              欄

多善法亦有顯現. 由性仁賢逼遣方便令於

善轉. 非由思擇. 有所制約有所防護. 住此住

中6住持一切佛法種子. 於自體中已具足有

一切佛法. 一切種故. 不能現起上煩惱纏造

無間業或斷善根. 廣如彼矣. 第二勝解行住.

卽同此經伏忍三品. 彼云. 謂諸菩薩從初發

心乃至未得淸淨意樂所有一切諸菩薩行.

當知皆名勝解行住. 於此住中普於一切餘

菩薩住及如來住皆名發趣. 然前住中雖修

諸善. 性仁賢故所已爲之非爲菩提. 故意作

也. 未名發趣不入僧祇. 此住所修皆名發趣.

故與前別. 然此住中思擇力勝所作加行. 以

7彼修慧未得堅固相續無退. 慈恩法師云. 此

說無漏. 修慧未得非有漏慧此住不得. 或此

所說初發心時. 十信菩薩八相成道未超五

畏. 所有修慧未堅固也. 又於三處忘失正念.

一於境界可不可意色等六境. 其心[&FFFF]#倒忘

失正念. 二於受生彼彼身中. 旣受生已忘前

生事. 三於所受所持諸法. 久作久說有所忘

失. 或於一時具足8聰慧. 爲他說法勉勵而

轉. 如闇中射或中不中. 或於一時於大菩提

雖已發心而復退捨. 或時棄捨先所受學淨

戒律儀不能受學. 或時捨於利樂有情而生

厭倦利益9安未能廣大. 於諸菩薩所學之中

未能普學. 菩薩相中未皆成就. 在家出家二

分菩薩正加行中未等顯現. 於此所說諸行

相狀. 下忍轉10時諸行上品. 中忍轉時諸行

中品. 上忍轉時諸行下品. 漸輕微故. 入初

地時此一切相皆無所有乃至廣說. 第三極

下              欄

歡喜住. 亦名11淨勝意樂住. 卽是此經信忍下

也. 第四增上戒住. 卽信忍中也. 第五增上心

住. 卽信忍上也. 第六覺分相應增上慧住. 卽

順忍下也. 第12七諸諦相應增上慧住. 卽順忍

中也. 第八緣起流轉止息相應增上慧住. 卽

順忍上也. 第九無相有功用住. 卽無生忍下

也. 第十無相無功用住. 卽無生忍中也. 第十

一無□解住. 卽無生忍上也. 第十二最上成

滿菩薩住. 卽寂滅忍下也. 第十三最極如來

住. 卽寂滅忍上也. 雖十三住對十四忍數卽

少一. 彼乃廣也. 初種性住忍所不攝. 同不頌

中十善位也. 若以十善爲忍方便. 卽彼與此

無寬狹故. 攝大乘論從初十信乃至佛地. 於

中說有三十四忍. 地前三忍於十地中地地

13分爲三十忍. 佛地爲一三十四也. 又眞諦記

釋此五忍各治三障. 瑜伽四十九說爲七地.

唯識論說五位修習. 皆與此經五忍相攝. 講

者[&FFFF]#14焉. 問經列忍等云上中下. 順理應云皆

下中上. 何不次耶. 答據能行行理實應然. 約

所治障亦不違理. 從此第三結示修行

經名爲菩薩修行般若波羅*蜜多   解曰. 結

也. 從此第二廣明五忍. 於中分二. 一廣明五

忍. 二結修諸忍. 廣明五忍文卽爲五. 初明伏

忍於中分三. 一習種性二性種性三道種性.

初習種性於中分三. 初標位*辯相. 次正解修

行. 後結爲聖胎. 且初第一標位*辯相

經善男子初伏忍位起習種性修十住行   解

15曰. 伏忍位者五忍之中伏忍居首. 伏忍之

內三中最初創入僧祇故云初也  伏謂折伏.

經數: 一七○九

經名: 仁王護國般若波羅蜜多經疏卷中一

頁數: 四六五

上              欄

忍義如前. 位者位次此下忍也. 起習種性者.

起謂生起. 超前十善入忍位也. 習者修習. 言

種性者順理相應爲後勝因故得名種. 現種

熏習習成性故. 修十住行者此經略標不列

住名. 如華嚴經十住品云. 所謂發心住治地

住·修行住·生貴住·具足方便住·正心住·不

退住·童眞住·王子住·灌頂住·*辯住行相至

下悉矣. 從此第二正*辯修行. 於中有四. 且

初第一明發心相

經初發心相有□河沙衆生見佛法僧   解

曰. 初發心相者長耳三藏云. 初習種性有三

相發心. 一假1想發二輕想發三信想發. 假想

發者[&FFFF]#三種力. 一善友力謂善知識. 二者行

力謂受律儀. 三者法力通別二因. 通謂如來

藏別謂信等五根也. 由此三力於佛菩提假

起菩提想. 以心自2安諸有情. 猶如聲聞觀諸

非靑假起靑想而能伏惑. 此中亦爾名假想

發. 此後後想修習不已義尙難識. 譬如輕毛

無所倚著色輕想發. 此後後心信珠顯現名

信想發. 得入十信名發心相也有□3河沙衆

生者. 此顯發心其數雖多至於不退入忍位

者其數甚少. 譬如魚子菴羅樹花彼4二雖多

成實極少. 見佛法僧者明發心緣. 或復聞

說一體三5寶自性常住. 或見別相住持三寶.

猶敎誨力於三寶中發起無上良福田想. 而

生定信入十信也. 從此第二明十信心

經發於十信所謂信心念心精進心慧心定

心不退心戒心願心護法心□向心具此十

心. 解曰初句總標. 言信心者. 澄淨6爲性善

中              欄

順三寶. 離不信故. 言念心者明記爲性令心

不斷. 離忘念故. 精進心者. 遍策三業皆令不

退. 離懈怠故. 言慧心者. 簡擇爲性令心治斷.

離惡見故. 言定心者. 專注爲性令心不動. 離

散亂故. 此上五心卽是五根遍生一切諸功

德故. 亦卽五力不爲一切自所治障所屈動

故. 不退心者. 令五根力具大堪能. 必不退起

上品邪見普斷善根作闡提故. 7故下卷云. 若

至忍位入正定聚. 不作五逆不謗正法. 由此

而言. 至第六心不爲不善所退動. 故四不退

中信不退也. 言戒心者. 遮防身語令心調柔

離破戒故. 言願心者出體如前. 心菩提願利

有情願不間斷故. 護法心者守護六根. 離塵

境故. 守護餘九令不失故. 或於三寶不惜

身命常守護故. □向心者所修前九及諸勝

行□施衆生. □心菩提. □向8涅槃. 不心世

間及二乘故. 又瓔珞經云. 謂十信心各9互相

資心心有十. 卽是修行百法明門. 常發無量

有行無行大願. 得入習種性故. 具十心者. 明

於十信10心須具修. 於中隨闕卽非此位. 然

11則此十皆言心者. 心謂緣慮而爲主故. 初信

等12五是心所法. □依心住. 起必相應. 不退

等五是其勝用. 心自在故俱云心也. 此前標

云初伏忍位起習種性修十住行. 今列十信

云具十心. 卽顯具修十信心者方入十住. 何

以知者. 瓔珞經說. 通賢及聖有13此二. 初云

十住. 華嚴經中具明行位. 地前三十十住爲

初. 無別十信. 不應十信. 判爲外凡. 卽違此中

伏忍位故. 由此十信於十善位雖卽修行. 有

下              欄

退有14進猶如輕毛. 於十千劫修習增勝具足

不退方名入劫. 稱習忍位. 卽十住中發心住

15攝. 從此第三利生16分齊

經而能少分化諸衆生. 解曰明利他也. 如

下說云. 習種銅輪化二天下. 華嚴經云. 此住

菩薩勸學十法. 所謂17勤供養佛樂住生死. 主

導世間令除惡業. 以勝妙法常行敎誨. 歎無

上法學佛功德. 生諸佛前□□攝受. 方便演

說寂靜三昧. [&FFFF]#歎遠離生死輪□. 爲苦衆生

作歸依處. 第三主導世間卽此輪王. 第十爲

苦生依卽八相成佛故. 此經云化諸衆生. 卽

是華嚴世出世化. 擧初攝後. 十住應知. 若爾

如何名少分化. 答望前十善可云廣大. 望18後

位云少分矣. 從此第四超二乘地

經超過二乘一切善地. 解曰. 超過二乘學

無學果. 一切善地者. 依大般若. 三乘共行十

地. 一乾慧地. 二性地. 三八人地. 四見地. 五

薄地. 六離垢地. 七已辦地. 八獨覺地. 19九

菩薩20地. 十如來地. 於此十中菩薩第九. 今

習種位由發大心雙修二利故. 雖下忍卽超

前八故. 云超過一切善地. 又以義言. 二乘皆

有見修無學. 菩薩超彼故云一切. 又大乘同

性經. 三乘及佛各有十地. 此超前二云一切

矣從此第三結爲聖胎

經是爲菩薩初長養心爲聖胎故   解曰. 於

三賢位俱名聖胎. 擧此攝餘皆聖胎也. 所言

胎者. 自種爲因善友爲緣. 聞淨法界等流

正法修習長養初地見道誕佛21家矣. 從此第

二明性種性. 於中分三. 一標位*辯相. 二正

經數: 一七○九

經名: 仁王護國般若波羅蜜多經疏卷中一

頁數: 四六六

上              欄

解修行. 三結超倒想. 且初第一標位*辯相

經復次性種性菩薩修行十種波羅*蜜多

解曰. 性種性者. 上言性者. 以前習種所修習

性而成此性故云性也. 言種性者. 以前種現

如同類因引生於此名種性也. 卽性之種種

之性1矣. 問瑜伽論云. 一本性住種性. 二習所

成種性. 此經乃云一習種性二性種性. 何故

經論前後相違. 答論中所明. 先本有性依本

修習後習成性. 經中所明先明修習. 習成種

性後以習成爲性種性. 論約本習未習已2習.

經唯修習初習久習各據一義. 亦不相違. 言

菩薩者十行菩薩也. 如華嚴經十行品云. 所

謂歡喜行. 饒益行. 無違逆行. 無屈撓行. 離癡

亂行. 善現行. 無著行. 難得3行. 善法行. 眞實

行也修行十種波羅*蜜多者十度行也. 十行

菩薩各修一行. 卽十度故. 云何修行. 施等諸

行名波羅*蜜多. 唯識論云. 要七最勝之所攝

受. 方可建立波羅*蜜多. 一安住最勝. 謂要

安住菩薩種性. 二依止最勝. 謂要依止大菩

提心. 三意樂最勝. 謂要悲愍一切有情. 四事

業最勝. 謂要具行一切事業. 五巧便最勝. 謂

要無相智所攝受. 六□向最勝. 謂要□向無

上菩提. 七淸淨最勝. 謂要不爲二障間雜. 若

非此七4所攝受者. 所修諸行但名施等非到

彼岸. 此位菩薩依相似5修. 登地所行皆到彼

岸從此第二正解修行. 於中分三. 一標十對

治. 二正解對治. 三利生分齊. 且初第一標十

對治

經起十對治. 解曰. 起謂生起. 十者總標. 對

中              欄

謂對觀. 治卽治遣. 然此上卷三品之中廣明

對治略能行行. 下卷三中廣能行行略明對

治. 6文可悉7矣. 從此第二正解對治. 於中分

三. 且初第一對治四倒

經所謂觀察身受心法不淨諸苦無常無我

解曰. 言觀察者. 觀謂對觀. 察謂伺察亦審察

也. 體卽是8慧. 身受心法者所觀境也. 身謂

相續. 如智論中. 身謂色蘊. 受謂受蘊. 心9謂

識蘊. 法處法界□名法故. 不淨等者能治行

也. 由無始來妄分別力. 於身等四計爲淨等.

爲令觀察知身不淨知受皆苦知心無常知法

無我卽離倒10故又了身等無自性空. 卽一切

倒悉皆離故. 從此第二對治三毒

經治貪11嗔癡三不善根起施慈慧三種善根

解曰. 上言治者通能所治. 貪嗔等者此所

治也. 謂由意識於可意境貪欲隨增. 不可意

境嗔□隨增. 於中庸境無明隨增. 由此三種

爲不善根. 遍生慢等及隨煩惱. 此三若伏餘

隨伏故. 起慈等者能治行也. 施謂無貪捨財

法故. 慈謂無嗔與他樂故. 慧由無癡卽正

*慧故. 由此三種而爲善根. 遍生萬行諸功德

故. 從此第三對治三世

經觀察三世過去因忍現在因果忍未來果

忍   解曰. 忍體卽慧. 如上已解. 觀過去業起

曾因忍. 觀現色心曾因之果當果之因起因

果忍. 觀未來法起當果忍. 雖唯現在過未體

無. 所酬所引假變過未. 又緣生法謂無明行

爲前際因. 識等五支爲現在果. 愛取有三爲

現在因. 生老死二爲未來果. 此約分位三際

下              欄

因果. 此中爲破執無因果及執斷常. 令知因

緣如幻似有故觀察也. 此位菩薩觀身等四

令離四倒. 觀心等三離縛修行. 觀三世法有

而不實. 故令觀察修勝行矣. 從此第三利生

分齊

經此位菩薩廣利衆生   解曰. 性種銀輪化

三天下. 超前習種故云廣利. 從此第三結超

倒想

經超過我見人見衆生等想外道倒想所不能

壞   解曰. 我人等者義如前釋. 等取壽者作

者命者士夫儒童我之類也. 言外道者邪論

諸師. 言倒想者四倒12相應之想倒也. 不能壞

者. 彼能執人及所執法所不能壞. 由此菩

薩勝解力增. 邪師邪法悉超過故. 問二乘外

道俱是所超. 何故前13越二乘此超外道勝劣

不次. 答心由頓發卽越二乘. 行約漸修後超

外道. 又此已超非正超也. 如二靜慮名出苦

故. 從此第三明道種性文三如前. 且初第一

標位14辯相

經復次道種性菩薩修十□向   解曰. 道種

性者. 道謂初地平等聖道. 此引彼生與道爲

種. 道之種種之性名道種性. 二依主故. 言菩

薩者擧能行人. 修十□向者此略標也. 如華

嚴經十□向品云. 所謂救護一切衆生離衆

生相□向. 不壞□向. 等一切佛□向15至一切

處□向. 無盡功德藏□向. 隨順堅固一切善

16根□向. 等隨順一切衆生□向. 眞實□向.

無著無縛解脫□向. 等法界無量□向. 義如

下釋. 從此第二正解修行. 於中分二. 且初第

經數: 一七○九

經名: 仁王護國般若波羅蜜多經疏卷中一

頁數: 四六七

上              欄

一總標1十忍

經起十忍心   解曰此總標也. 從此第二正

*辯對治. 於中分三. 且初第一對觀五忍

經謂觀五蘊色受想行識得戒忍定忍慧忍解

脫2忍解脫知見忍   解曰. 五蘊及忍義如前

解. 對觀五蘊得解脫蘊. 謂觀自3身語過患. 由

思願力遮防七支而得戒忍. 次觀受蘊妄生

領納諸受漂動. 由定專注而得定忍. 次觀想

蘊取怨等像戱論分別起諸名言. 如工4□人

5採□諸境. 由6慧簡擇而得慧忍. 次觀行蘊

造作種種三有諸業繫縛生死. 由慧離繫解

脫自在得解脫忍. 次觀識蘊妄想分別起諸

知見取著六塵. 無分別慧解脫淸淨得解脫

知見忍. 故對五蘊得解脫蘊. 此依言說次第

建立. 如實義者. 無分別慧觀五蘊空. 於念念

中皆具五忍. 從此第二對觀三忍

經觀三界因果得空忍無相忍無願7忍   解

曰. 言三界者所依處也. 言因果者業因識果

卽能生也. 觀能所感而得三忍. 謂於三界及

彼因果執有實體. 觀遍計空而得空忍. 此空

所顯淸淨眞如無十相故得無相忍. 有漏因

果虛妄業生. 依之修行於此不願得無願忍.

從此第三對觀二忍

經觀二諦假實諸法無常得無常忍一切法空

得無生忍   解曰. 觀二諦假實者. 假卽世俗

實卽勝義標二諦也. 諸法無常得無常忍者.

有爲遷謝刹那不住得無常忍. 觀一切法無

自性8空體不生滅得無生忍. 此二引生安非

安立二種正觀. 至下當悉. 此位菩薩觀流轉

中              欄

蘊得解脫蘊. 觀三界因果得三空忍. 觀二諦

假實得9生無生忍. 皆依勝解治倒. 進修引生

聖道證初地故. 從此第三結申化利

經此位菩薩作轉輪王能廣化利一切衆生

解曰. 卽金輪王化四天下. 超前位故云廣化

也. 從此第二明信忍位文三如前. 且初第一

標忍*辯位

經復次信忍菩薩謂歡喜地離垢地發光地

解曰此聖位也. 言信忍者謂證信也. 此位菩

薩親證眞如三寶及戒皆證淨故. 故此三地

俱名信忍. 雖後諸地亦有此四. 此初現證得

10證淨名. 加行後得多緣此故. 言歡11喜者. 初

獲聖性具證二空. 能益自他生大喜故. 所言

地者. 依持生長如智相應. 至下當悉. 離垢地

者. 具淨尸羅遠離能起12微細毁犯煩惱垢故.

發光地者. 成就勝定大法總持. 能發無邊妙

慧光故. 從此第一正13解修行. 於中分二. 且

初第一明斷三障

經能斷三障色煩惱縛   解曰. 言三障者如

下經云. 初地斷諸14無滅三界貪等. 二地斷嗔

等習. 三地滅無明闇. 此之三障至下廣明. 然

所斷障如唯識等十障有二種. 一煩惱障二

所知障. 煩惱障中見所斷種二乘見道皆能

斷盡. 修所斷種乃至金剛方能斷盡. 若菩薩

者見所斷種見道斷盡. 修所斷種要至金剛

一時頓斷. 所知障中見所斷種亦見道斷. 修

所斷種從初地後乃至金剛地地別斷. 此經

所說三地障俱貪嗔病疑三. 修所斷者15遍六識

能發色業. 或緣色境名色煩惱. 煩惱自性是

下              欄

縛法故名爲縛也. 謂三地中各修勝行. 貪等

16永除名爲斷故. 從此第二17明諸行. 於中分

二. 初明修諸行後結行根本. 初修諸行於中

分四. 且初第一明四攝法

經行四攝法布施愛語利行同事   解曰. 布

施等者由無貪等善根相應攝取衆生. 義如

前解. 方便化也. 從此第二明四無量

經修四無量慈無量心悲無量心喜無量心捨

無量心   解曰. 慈悲等者由無嗔等善根相

應所利無量. 義如前解. 憐愍化也. 從此第三

明四弘願

經具四弘願斷諸纏蓋常化衆生修佛知見成

無上覺   解曰. 菩薩所修必備萬行. 所發大

願有斯四也. 斷諸纏蓋者. 由煩惱故纏縛有

情. 由所知故覆蓋勝18慧不得現起. 或十纏五

蓋見修二惑隨其所應. 如常分別. 所明斷也.

常化衆生者. 二界四生一切有情. 明常化也.

修佛知見者. 諸佛世尊□沙妙行悉皆修習.

明常修也. 成無上覺者. 謂此初地於諸如來

無上正覺明當證也. 初後19自利. 中二利他.

通因及果無斷盡故. 准華嚴經. 修行願者賢

位願增聖20位俱故. 從此第四明三脫門

經住三脫門空解脫門無相解脫門無願解脫

門   解曰. 然三脫門義如前解. 若三三昧通

漏無漏言解脫門卽無漏故. 又准下文. 前之

三段於上三地隨次21偏增. 22復三脫門通諸

地故. 從此第二結行根本

經此是菩薩摩訶薩從初發心至一切智諸行

根本   解曰. 此上所*辯四攝等行. 謂諸菩薩

經數: 一七○九

經名: 仁王護國般若波羅蜜多經疏卷中一

頁數: 四六八

上              欄

從初發心隨力修習. 乃至成佛皆以此等爲

諸行本. 從此第三結申化利

經利益安樂一切衆生  解曰. 初1地菩薩往

2百佛刹. 二地往千. 三地往萬. 利益安樂彼

等生故. 從此第三明順忍位文三如前. 且初

第一標忍辨位

經復次順忍菩薩謂焰慧地難勝地現前地

解曰. 言順忍者. 能順者慧所順者如. 由慧隨

順順向順觀. 順後無生. 卽忍之忍名爲順忍.

如十地論第八云. 隨順平等眞如法故. 四五

地中得□中忍. 六地上忍皆悉隨順無生法

忍. 此忍卽非無生忍故. 焰慧地者. 安住最勝

菩提分法. 燒煩惱薪慧焰增故. 難勝地者. 眞

俗兩智行相3互合令相應極難勝故. 現前地

者. 住緣起智引無分別最勝般若令現前故.

從此第二正明斷障

經能斷三障心煩惱縛   解曰. 能斷三障者

如下經云. 四地永斷微細身邊見故. 五地斷

隨小乘4樂心涅槃. 六地能斷三界集因集業

[&FFFF]#現行相. 此之三障至下當悉. 心煩惱縛者.

此上三障唯意識俱名爲心也. 言煩惱者. 5唯

十地論. 三障如次與三慢俱. 謂我法慢·身淨

分別6慢·從我慢說名煩惱故. 又善戒經說皮

肉心三種煩惱. 若緣六塵起貪嗔癡. 如皮在

外名皮煩惱. 若緣內執起我我所. 如肉在內

名肉煩惱. 若迷眞理眞俗別7別. 如心在於皮

肉之內名心煩惱. 斷次第者. 初地見道斷肉

煩惱. 初至七地斷皮煩惱. 八至十地無功用

道斷心煩惱. 如瑜伽四十八云. 所知障品有

中              欄

其三品. 一者在皮[&FFFF]#重極喜已斷. 二者在膚

[&FFFF]#重八地已斷. 三者在實[&FFFF]#重如來住斷. 經

論斷位與此不同. 皮肉心等通目二障. 顯此

色心義同彼故. 所言縛者. 心爲彼拘不證自

地. 正智斷彼卽離縛故. 從此第三結申利

他

經能於一身遍往十方億佛刹土現不可說神

通變化利樂衆生   解曰. 四地菩薩往億佛

8刹. 五地百億. 六地千億. 不可說者顯其多

也. 遍往此等諸刹土中現通化利. 從此第四

明無生忍文三如前. 且初第一標忍*辯位

經復次無生忍菩薩謂遠行地不動地善慧

地  解曰. 言無生者謂卽眞理. 智證眞理名

無生忍. 解深密經瑜伽唯識皆說三性名曰

無生. 本性無生·自然無生·惑苦無生. 若能證

智名無生忍. 兼所證如名無生法忍. 卽忍之

忍通二釋也. 遠行地者. 至無相住功用後邊.

出過世間二乘道故. 不動地者. 無分別智任

運相續. 相用煩惱不能動故. 善慧地者. 成就

微妙四無□解. 能遍十方善說法故. 從此第

二正明斷障

經能斷三障色心習氣   解曰. 能斷三障者

如下經云. 七地斷諸業果細現行相. 八地斷

諸功用. 九地斷無□障. 斷此三障也. 色心習

氣者通種現也. 下廣明矣. 謂所知9障十地於

前六地各治一切. 色心[&FFFF]#重彼障下品. 故此

三地各別斷故. 從此第三結申利他

經而能示現不可說身隨類饒益一切衆生

解曰. 七地菩薩住百億佛刹. 八地住百萬微

下              欄

塵數佛刹. 九地住百萬億阿僧祇微塵數佛

刹. 往彼等土現不可說10身. 隨類饒益諸衆生

故. 從此第五明寂滅忍文三如前. 且初第一

標忍辨位

經復次寂滅忍者佛與菩薩同依此忍   解

曰. 11言寂滅者謂卽眞如. 智證寂滅名寂滅

忍. 卽忍之忍二釋得名. 12准下經中. 入此地

時斷神通障. 至下當悉. 佛與菩薩者擧能忍

人. 謂此菩薩初入13十地名爲法雲. 十地後位

名爲等覺. 同依此忍者. 謂此與佛勝劣雖異

同一忍也. 從此第二正解修行. 於中分三. 初

明下上忍. 次明等妙覺. 後明佛三身. 且初第

一明下上忍

經金剛喩定住下忍位名爲菩薩至於上忍名

一切智  解曰. 金剛喩定者最後勝定. 此定

現前能斷一切微細障種名金剛定. 此定初

起菩薩之身名爲下忍. 後解脫位成一切智

名爲上忍. 從此第二明等妙覺

經觀勝義諦斷無明相是爲等覺一相無相平

等無二爲第十一一切智地   解曰. 上言觀

者能觀正智. 正智有二. 等覺照寂佛果寂照.

是能觀14智因果別故. 勝義諦者卽是眞如. 眞

如體同明同證也. 斷無明相者. 此微細15障第

十一地也. 此有二解. 有說. 無明體通二障. 彼

微細種此皆斷故. 有說. 無明根本不覺. 智照

本覺故名爲斷. 下廣明也. 是爲等覺者結斷

位也. 一相無相者明佛果也. 如智體同故云

一相. 智冥眞理故云無相. 平等無二者佛佛

道齊等無二也. 爲第十一者. 十地爲因佛地

經數: 一七○九

經名: 仁王護國般若波羅蜜多經疏卷中一

頁數: 四六九

上              欄

爲果. 超前十地第十一也. 一切智地者. 佛地

圓滿此解脫道結果位也. 從此第三明佛三

身. 於中分三. 且初第一明法性身

經非1有非無湛然淸淨無來無去常住不

變   解曰. 非有非無者性功德也. 謂諸如來

□沙性德不同萬像. 故云非有. 不同2[&FFFF]#角故

云非無. 湛然淸淨者. 永離衆相故云湛然. 不

與漏俱故云淸淨. 無爲德也. 無來無去者法

性身也. 性淨本覺體常不生故云無來. 體常

不滅故云無去. 不隨迷悟性有動3靜故云常

住. 不隨凡聖性有改易故云不變. 卽法身也.

從此第二明智德身

經同眞際等法性   解曰. 眞言眞際卽是法

身. 若云同者智同理也. 謂諸如來等覺位中

無明障盡故同眞際. 解脫位中證理圓極故

等法性. 此與法身非卽非離. 俱遍法界常安

樂故. 從此第三明應化身. 於中分二. 初明應

化身後明能所化. 且初第一明應化身

經無緣大悲常化衆生乘一切智乘來化三

界   解曰. 無緣大悲者悲有四種. 一外道異

生起愛見悲. 二聲聞獨覺緣欲苦生起. 觀行

悲. 三菩薩利樂得同體悲. 四諸佛世尊得無

緣悲. 常化衆生者明應身也. 謂諸如來居純

淨土. 爲住十地諸菩薩衆. 隨類現身現大神

通轉正法輪. 令彼受用大乘法樂無有間斷

故云常化也. 乘一切智乘來化三界者明化

身也. 能乘者悲所乘者智. 謂從法界最淸淨

智流出智悲演諸至敎. 此卽事智乘理智生.

以一切智爲所乘故. 來化三界者所化處也.

中              欄

虛空世界悉皆無邊故. 擧所依明來化4也. 如

法華云. 我諸子等5先因遊戱來入此宅. 長者

驚入卽此來也. 何故須化. 如彼又云. 我本立

誓願. 欲令一切衆如我等無異. 如我昔所願

今者已滿足. 化一切衆生皆令入佛道. 故現

應化化衆生也. 從此第二明能所化. 於中分

四. 且初第一明所化境

經善男子諸衆生類一切煩惱業異熟果二十

二根不出三界   解曰. 諸衆生者諸界趣生

一切含識. 諸佛菩薩化境或殊. 其所化生種

類唯爾. 一切煩惱者所謂理事發業6潤生一

切煩惱助發緣也. 言業者. 福非福等染淨諸

業感生因也. 異熟果者. 善染所感無記果也.

作業感果時必不同. 前後名異. 7異之熟等

如常分別. 二十二根者如有頌云. 取境續家

族. 言命受用果. 世間出世淨. 依此量立根. 言

取境者明等六根. 續家族者女男二根. 言言

命者卽是命根. 受用果者8所謂苦樂憂喜捨

根. 世間淨者所謂信進念定慧根. 出世淨者

未知當知已知具知三無漏根. 然此體者應

結頌云. 色與不相應. 心王及心所. 七一一唯

十. 三體性隨應. 下之二句釋上四也. 七者七

色根也. 一一者命意根也. 唯十者五受信等

十心所也. 三9體隨應者三無漏體九根等也.

性隨應者. 色命無記. 意五受三信等唯善也.

不出三界者結上所明□界內也. 問二十二

根中前十九根是有漏故可屬界繫. 最後三

根體是無漏. 云何不出. 答此明所化總10相而

論. 理實三根非界繫也. 言不出者有其二義.

下              欄

一約彼種. 未起現行從所依識故云不出. 二

約現行. 二乘無學等覺已前一切菩薩. 11雖六

或七無漏現行. 從所依判異熟有漏亦不出

也. 從此第二明能化身

經諸佛示導應化法身亦不離此   解曰. 言

示導者開示引導. 言應化者. 卽他受用及大

小化通名應化. 應化所依淸淨法界. 12與此能

依體非卽離故. 說應化俱名法身. 謂諸如來

普遍法界應現三界. 亦同所化云不離故. 從

此第三13簡外道非

經若有說言於三界外別更有一衆生界者卽

是外道大有經說  解曰. 諸佛所說界外無

生. 若14言界外有衆生界者. 卽是外道吠世史

迦六句義中大有經說. 非佛敎也. 若爾二乘

無學十地菩薩所居報土. 豈非界外. 答據隨

助緣卽居界外. 體是異熟故非外也. 從此第

四顯化成佛

經大王我常語15諸衆生但斷三界無明盡者

卽名爲佛  解曰. 三界二障通名無明. 唯斷

煩惱但[&FFFF]#界繫. 斷所知盡名無明盡卽爲佛

也. 廣明化竟. 從此第三結申滿位

經自性淸淨名本覺性卽是諸佛一切智智

解曰. 自性淸淨名本覺性者卽眞如也. 依起

信論. 上句絶待下句對待. 對不覺等說名本

覺. 卽是諸佛一切智16智此有二義. 有說. 眞

如是佛法身. 法身智身性相平等. 體相相從

亦得名爲一切智智. 如實非17智. 有說. 眞如

卽一切智. 心歸本18原冥合不界異. 相用非無別

體也. 卽以眞如爲一切智智. 二智二身隨應

經數: 一七○九

經名: 仁王護國般若波羅蜜多經疏卷中一

頁數: 四七○

上              欄

悉故. 大文第二結修諸忍

經由此得爲衆生之本亦是諸佛菩薩行本是

爲菩薩本所修行五忍法中十四忍也   解

曰. 由此得爲衆生之本者下有二義. 有說. 此

者上本覺也. 謂由本覺隨不覺故. 1動眠三界

輪□六趣. 故此本覺爲衆生本. 亦是諸佛菩

薩行本者. 無明微薄本覺力增心歸本*原. 從

末向本隨位次第建立五忍. 至寂滅忍本覺

湛2然本無動達. 今無靜故. 此本覺亦是諸佛

菩薩行本. 有說. 此者卽五忍也. 是發大乘趣

無上者. 從始至終修行之本. 亦是諸佛菩薩

行本者. 亦是法界已成未成佛菩薩本. 是爲

已下如文易了3◎

◎4從此第二答化衆生. 於中分四. 一明十王

位. 二明說偈[&FFFF]#. 三明忍境智. 四諸佛同修.

初明十王於中分三. 一牒問略標. 二明十王

位. 三結明諸佛. 且初第一牒問略標

經佛言大王汝先問言菩薩云何化衆生者菩

薩摩訶薩應如是化從初一地至後一地自所

從處及佛行處一切5智見故  解曰. 佛言已

下牒前問也. 從初一地者歡喜地也. 至後一

地者法雲地也. 自所行處者一一地中菩薩

行處. 及佛行處者卽彼十地佛化處也. 又第

十一地如來行處也. 一切知見者. 菩薩諸佛

證眞達俗. 如實知見行二利也. 問初一地者

何非習種性耶. 答此明十王所行化利. 三賢

已辨故此不論. 從此第二明十王位. 於中分

十. 一一地中皆分爲五. 一居土廣狹. 二配屬

王位. 三修法多少. 四辨修勝行. 五明所利生.

中              欄

初地五中且初第一居土廣狹

經若菩薩摩訶薩住百佛刹. 解曰. 初地菩

薩住百大千. 云何知然. 一化佛土卽一大千.

百化佛刹百大千故. 問所居之土總有幾種.

以何爲體. 何故十地廣狹異耶. 答准佛地論.

諸土相對總分爲二. 一淨二穢. 淨中備擧有

十三土. 果土有三. 因土有十. 果土三者. 若法

性土眞如爲體. □沙性德依自性故. 若報得

土鏡智爲體. 諸無漏種依自土故. 他受用土

平等性智爲其土體. 現大小身依自土故. 若

變6化土成事智品爲其土體. 現變化身依自

土故. 合他受用及變化身. 俱爲第三應化土

也. 因土十者. 十地菩薩所依之土本7識爲

體. 卽是有漏苦諦攝故. 若後得智所變影像

卽是無漏道諦攝故. 隨智勝劣廣狹不同. 衆

寶莊嚴皆自智變. 有[&FFFF]#妙8異自受用故. 乘便

明者若彼二乘變易之土體同菩薩. 但[&FFFF]#劣

故. 西方淨土地前生者本識爲體. 由佛本願

及自行力故得往生. 無無漏智所資感故. 七

寶9位劣自受用也. 穢土之中界趣勝劣自

*識所變. 准此應知. 淨穢異同生之別業如常

分別. 從此第二配屬王位

經作瞻部洲轉輪聖王   解曰. 如十地經. 初

地作閻色提王. 瓔珞經說. 初地已上[&FFFF]#璃輪

王. 華嚴經云. 初地作閻色王. 此云輪王. 言閻

色者明住處也. 言[&FFFF]#璃者明勝妙也. 言輪王

者擧輪寶也. 居土化境不相違也. 然今此經

初地菩薩與道種性輪王何別. 答如下偈云.

灌化有情遊百國. 此百彼一聖凡勝劣有多

下              欄

別故. 從此第三修法多少

經修百法明門   解曰. 此經總標無別名數.

瓔珞經云. 所謂十信一一各十. 卽百法明門.

華嚴經云. 此地菩薩若行精進. 捨家妻子出

家學道. 於一念頃得百三昧. 以淨天眼見百

佛國. 二見百如來. 三動百世界. 身亦能往彼

佛世界放大光明. 四化爲百類普令他見. 五

成10熟百類所化有情. 六若欲留身得百劫住.

七見前後際百劫中事. 八*智見能入百法明

門. 九化作11百身. 十身皆能12現百菩薩眷屬.

若以願力自在示現過於是13數. 乃至百千億

那由他劫不能數14知. 若屬此經十中第八. 通

而言者具此應知. 從此第四*辯修勝行

經15以檀波羅16蜜多住平等心  解曰. 十度

之中施度圓滿. 具七最勝. 三輪淸淨得無分

別住平等心. 此度偏增. 一切常捨餘非不修.

隨力分故. 從此第五明所17刹生

經化四天下一切衆生  解曰. 以十善道化

利衆生. 此後諸王皆十善化. 處有廣狹行有

勝劣. 以爲異矣. 從此第二明離垢地. 文分爲

五

經若菩薩摩訶薩住千佛刹作□利天王修千

法明門說十善道化一切衆生  解曰. 居土

漸廣作天帝釋. 廣初地百爲千明門. 修戒度

圓以十善化. 從此第三明發光地文五如前

經若菩薩摩訶薩住18不可說不可說天王修

萬法明門依四禪定化一切衆生  解曰. 此

地菩薩得諸勝定時分天王. 漸廣勝故. 從此

第四明焰慧地. 文五如前